《和光道喜和叔得雨兼呈和叔知县乡兄》
宋代·华镇

精诚一念格明神，时雨经宵即效珍。政属士龙真有誉，颂成吉甫更无伦。

千畴土脉三冬起，百里根荄一日春。自古移风由美化，善良从此在吾民。

作者简介：宋会稽人，字安仁，号云溪。神宗元丰二年进士。官至朝奉大夫，知漳州军事。平生好读书，工诗文。有《扬子法言训解》、《云溪居士集》、《会稽录》等。